Diari Oficial de la Generalitat Valenciana


Sumari del DOGV 6780, del 23-05-2012 (2012/4459)

Notificació de la sentència dictada en el juí verbal número 181/2006.
---------------------------------------------------------------------

### Dades del document

Número de DOGV
:   6780

Data del DOGV
:   23-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4459


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí verbal número 181/2006. [2012/4459]  
Juí verbal 000181/2006-E  
De: Autocas, SA.  
Procuradora: María Pilar Sanz Yuste.  
Contra: C. A. L. y Asociados Construcciones Alcocebre, SLL  
Procurador/a: -.  
En el present procediment verbal, seguit a instàncies d'Autocas, SA, contra C. A. L. y Asociados Construcciones Alcocebre, SLL, s'ha dictat la sentència següent:  
«Sentència número 38/08  
Jutgessa que la dicta: María Dolores Bellés Centelles.  
Lloc: Castelló de la Plana.  
Data: 14 de febrer de 2008.  
Part demandant: Autocas, SA.  
Advocat: Alfredo García Petit Barrachina.  
Procuradora: Pilar Sanz Yuste.  
Part demandada: C. A. L. y Asociados Construcciones Alcocebre, SLL, en rebel·lia processal.  
Objecte del juí: reclamació d'una quantitat.  
Antecedents de fet  
Primer. Que, per la part actora en la representació que té, es va presentar l'escrit de demanda que va correspondre a este Jutjat, pel torn de repartiment, en el qual després d'exposar els fets i fonaments jurídics que estimava eren d'aplicació en les actuacions, i acabava demanant que es dictara sentència per la qual es condemnara a la demandada a abonar a l'actora la quantitat de 996,17 euros en concepte de principal més els interessos moratoris corresponents que, en data de hui i sense perjuí de la seua ulterior actualització, són de 198,20 euros amb expressa imposició de costes.  
Segon. Que admesa a tràmit la demanda es va traslladar a la demandada i es va citar a les parts a vista per al dia 6 de febrer a les 13.00 hores, a l'acte de la qual només va comparéixer la part actora que es va ratificar en la seua demanda i va proposar prova que va ser practicada en l'acte, amb el resultat que obra en l'acta i en el suport reproductor de la imatge i so.  
La part demandada va ser declarada en rebel·lia processal i les actuacions han quedat vistes per a sentència.  
Tercer. Que en la substanciació d'este procediment, s'han observat totes les formalitats de l'orde processal.  
Fonaments jurídics  
Primer. Que, en la present relació juridicoprocessal, s'exercita, per la part actora, una acció de reclamació d'una quantitat a l'empara de l'article 1.544 i concordants del Codi Civil contra la mercantil demandada en virtut d'un contracte de prestació de servicis consistent en dos reparacions al vehicle, model Mercedes, model 330 E, matrícula O-4476-AT, propietat de la demandada.  
Segon. De la prova documental acompanyada a la demanda, consistent en ordes de reparació firmades (doc. 1 i 2), i documents número 3 i 4, on consten els treballs realitzats, unit a la incompareixença del demandat, que ha sigut citat amb les advertències de l'article 304 de la Llei d'Enjudiciament Civil 1/2000, han d'estimar-se acreditats els fets constitutius de la demanda i, amb això, la pretensió d'indemnització de l'import de 996,17 euros per les reparacions efectuades pel taller actor al vehicle del demandat.  
  
Tercer. Quant al pagament dels interessos de la Llei 3/2004, de 29 de desembre, que regula la morositat en les operacions mercantils, tractant-se d'un contracte mercantil entre empreses, conforme a l'article 5 de la llei, és procedent l'estimació de la pretensió actora de condemnar al demandat a l'abonament de 198,2 euros per interessos moratoris meritats fins a la data de la presentació de la demanda (14 de febrer de 2006), més els que es meriten fins al pagament.  
Quart. Que, respecte a les costes processals, atesa l'estimació de la demanda, és procedent la seua imposició a la part demandada. per aplicació del que disposa l'article 394 de la Llei d'Enjudiciament Civil 1/2000, de 7 de gener.  
Vistos els articles esmentats i tots altres que hi són d'aplicació de manera general i pertinent.  
Dispositiva  
Que, després d'admetre la demanda plantejada per la procuradora dels tribunals Pilar Sanz Yuste en nom i representació d'Autocas, SA, condemne la mercantil C. A. L. y Asociados Construcciones Alcocebre, SLL, que abone a l'actora la quantitat de 996,17 euros de principal més la quantitat de 198,2 euros per interessos moratoris vençuts fins a la presentació de la demanda més els que s'hagen meritat, amb imposició de costes a la part demandada..  
Notifiqueu esta resolució a les parts.  
Lliureu testimoniança d'esta perquè conste en les actuacions.  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).  
El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptats des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb expressió dels pronunciaments que impugna (art. 457.2 LECn).  
Este és la sentència que pronuncie, mane i firme».  
Publicació. La sentència anterior va ser donada, llegida i publicada per la magistrada jutgessa que la va dictar, mentres celebrava audiència pública el mateix dia de la data; de la qual cosa jo, la secretària judicial, done fe. Castelló de la Plana, 14 de febrer de 2008.  
I atés que el demandat, C.A.L. y Asociados Construcciones Alcocebre, SLL, està en parador ignorat, expedisc este edicte a fi que li valga de notificació en la forma deguda.  
  
Castelló de la Plana, 10 d'abril de 2012.- La secretària judicial: Neus Sabater Ventura.